Ir-Regolament tal-Kummissjoni (KEE) Nru 1805/77
ta’ l-4 ta’Awissu 1977
li jistabilixxi, fil-każ tas-settur taċ-ċanga u tal-vitella, regoli speċjali għal-applikabilità tar- Regolament (KEE) Nru 1055/77 dwar il-ħażna u ċ-ċaqlieq ta’ prodotti mixtrija minn aġenzija ta’ intervent
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi il-Komunita Ekonomika Ewropea;
Wara li kkunsidrat ir-Regolament tal-Kunsill (KEE) Nru 1055/77 tas-17 ta’ Mejju 1977 fuq il-ħażna u ċ-ċaqlieq ta’ prodotti mixtrija minn aġenzija ta’ intervent [1], u b’mod speċjali l-Artikolu 4(6) tiegħu,
Billi r-Regolament tal-Kummissjoni (KEE) Nru 1722/77 tat-28 ta’ Lulju 1977 [2] jistabilixxi regoli komuni għal-applikabbilità tar-Regolament (KEE) Nru 1055/77 dwar il-ħażna u ċ-ċaqliq tal-prodotti mixtrija minn aġenzija ta’ intervent; billi għandhom ikunu addottati regoli speċjali għall-applikabilità tar-Regolament (KEE) Nru 1055/77 fis-settur taċ-ċanga u l-vitella;
Billi l-Artikolu 3(2) tar-Regolament (KEE) Nru1055/77 jistabilixxi li dawk il-prodotti li jinżammu mill-aġenzija ta’ intervent barra t-territorju ta’ l-Istat Membru u li jaqgħu taħt il-ġuriżdizzjoni tiegħu, u li ma jinġabrux lura f’dak l-Istat Membru għandhom jinbiegħu bil-prezzijiet u skond il-kondizzjonijiet stabbiliti jew li għad iridu jiġu stabbiliti għall-post tal-ħażna; billi, f’każ li l-post tal-ħażna jkun jinsab fit-territorju ta’ xi Stat Membru ieħor, jeħtieġ li jittieħed kont, meta jiġi kkalkulat il-prezz tal-bejgħ fil-każ ta’ bejgh bi prezz iffissat bil-quddiem u meta jkun qed jiġi ffissat il-prezz minimu fil-każ ta’ bejgħ permezz ta’ appalt, kull ammonti ta’ kumpens fi flus jew ta’ dħul intaxxati jew mogħtija fir-rigward tal-kummerċ ta’ prodott identiku bejn l-Istati Membri msemmija;
Billi, f’każ li l-post tal-ħażna jkun jinsab barra mill-Komunita, jeħtieġ li jittieħed kont ta’ kull rimbors li jkun ingħata;
Billi huwa meħtieġ li ma’ jiġux applikati ċerti disposizzjonijiet ta’ l-Artikolu 9(3) tar-Regolament tal-Kummissjoni (KEE) Nru 193/75 tas-17 ta’ Jannar 1975 li jistabilixxi regoli komuni dettaljati għall-applikabbilità tas-sistema tal-liċenzji ta’ l-importazzjoni u l-esportazzjoni u ċ-ċertifikati li jiffissaw bil-quddiem għall-prodotti agrikoli [3], kif emendat l-aħħar permezz tar-Regolament (KEE) Nru 1470/77 [4],
Billi, sabiex tinġieb prova li l-prodotti maħżuna f’pajjiż li mhux membru ġew mqiegħad fiċ-ċirkolazzjoni b’mod ħieles, għandhom jiġu applikati d-disposizzjonijiet ta’ l-Artikolu 11 tar-Regolament tal-Kummissjoni (KEE) Nru 192/75 tas-17 ta’ Jannar 1975 li jistabilixxi regoli dettaljati għall-applikabilità tar-rimborsi fuq l-esportazzjoni fil-każ ta’ prodotti agrikoli [5], kif l-aħħar emendat permezz tar-Regolament (KEE) Nru 1633/77 [6];
Billi, biex jitħaffef ix-xogħol amministrattiv, għandha ssir disposizzjoni sabiex il-prezz tal-bejgħ tal-prodotti miżmuma mill-aġenzija ta’ intervent u maħżuna barra t-territorju ta’ l-Istat Membru li taħt il- il-ġurisdizzjoni tiegħu taqa’ dik l-aġenzija jitħallas bil-munita ta’ dak l-Istat Membru;
Billi, biex ikun hemm armonizzazzjoni, il-prodotti kollha barra t-territorju ta’ l-Istat Membru li taħt il-ġurisdizzjoni tiegħu taqa’ dik l-aġenzija ta’ intervent li żżomm dawk il-prodotti għandom ikunu soġġetti għad-disposizzjonijiet ta’ dan ir-Regolament;
Billi l-miżuri msemmija f’dan ir-Regolament huma konformi mal-fehma tal-Kumitat tat-Tmexxija għaċ-Ċanga u l-Vitella,
ADDOTTAT DAN IR-REGOLAMENT:
Artikolu 1
1. Fil-każ li l-prodotti taċ-ċanga miżmuma mill-aġenzija ta’ intervent u maħżuna fit-territorju ta’ xi Stat Membru ieħor barra dak l-Istat Membru li taħt il-ġuriżdizzjoni tiegħu taqa’ l-aġenzija ta’ intervent jinbiegħu bi prezz stabbilit bil-quddiem, il-prezz tal-bejgħ ta’ dawk il-prodotti għandu jaqbel mal-prezz tal-bejgħ ta’ prodott identiku fl-Istat Membru li taħt il-ġurisdizzjoni tiegħu taqa’ l-aġenzija ta’ intervent taqa’, flimkien ma’ jew mingħajr xi ammonti kumpensatorji monetarji jew ta’ adeżjoni li jkunu jgħoddu fil-kummerċ bejn dak l-Istat Membru u l-Istat Membru li fit-territorju tiegħu ikun maħżun il-prodott.
2. Ir-rata li għandha tintuża’ biex ikunu kkalkulati l-ammonti ta’ kompensatorji monetarji jew ta’adeżjoni msemmija fil-paragrafu 1 għanda tkun dik li tgħodd dakinhar li jseħħ il-kuntratt ta’ bejgħ.
Artikolu 2
1. F’każ li l-prodotti miżmuma mill-aġenzija ta’ intervent u maħżuna f’pajjiż mhux membru jinbiegħu bi prezz iffissat bil-quddiem, il-prezz tal-bejgħ tal-prodott irid jaqbel mal-prezz tal-bejgħ ta’ prodott identiku fl-Istat Membru li taħt il-ġuriżdizzjoni tiegħu taqa’ l-aġenzija ta’ intervent, wara li jitnaqqas l-ammont tar-rimbors l-aktar baxx u wara li jitnaqqas jew wara li jiżdied kull ammont kumpensatorju monetarju jew tal-adeżjoni li jkunu dovuti kieku l-prodott identiku kien esportat lejn pajjiżi mhux membri.
2. Ir-rata li trid tintuża’ biex ikun ikkalkulat l-ammont tar-rimbors l-aktar baxx u l-ammonti kumpensatorji monetarji jew ta’ adeżjoni li referenza għalihom fil-paragrafu 1 għandha tkun dik li tgħodd dakinhar li jseħħ il-kuntratt tal-bejgħ.
Iżda, jekk fil-ġurnata li fiha jseħħ il-kuntratt ix-xerrej jippreżenta ċertifikat ta’ l-iffissar bil-quddiem tar- rimbors, ir-rata li għandha tintuża’ biex ikun ikkalkulat ir-rimbors l-aktar baxx għandha tkun dik li tgħodd dakinhar ta’ l-iffissar bil-quddiem.
Fejn jgħodd il-paragrafu ta’ qabel, il-ġurnata li fiha jseħħ il-kuntratt ta’ bejgħ għandha tkun meqjusa wkoll bħala l-ġurnata li fiha l-formalitajiet ta’ l-esportazzjoni tad-dwana jitlestew.
Minkejja l-Artikolu 9(3) tar-Regolament (KEE) Nru 193/75, l-aġenzija ta’ intervent għandha tagħmel id-dħul u tiċċertifika ċ-ċertifikat.
3. Jekk ix-xerrej jagħti prova fiż-żmien sitt xhur mid-data li fiha jseħħ il-kuntratt tal-bejgħ li l-prodotti mixtrija ġew mqiegħda fiċ-ċirkolazzjoni libera fil-pajjiż mhux membru fejn kienu ġew maħżuna jew f’pajjiż ieħor mhux membru, id-differenza bejn l-ammont tar-rimbors applikabbli għall-pajjiż mhux membru fejn il-prodotti tqiegħdu fiċ-ċirkolazzjoni libera u r-rimbors l-aktar baxx għandhom jitnaqqsu mill-prezz tal-bejgħ skond kif speċifikat fil-paragrafu 1.
Il-provi msemmija fis-subparagrafu ta’ qabel dan għandhom jingħataw konformement mal-Artikolu 11 tar-Regolament (KEE) Nru 192/75.
Artikolu 3
F’każ li l-prodotti taċ-ċanga miżmuma minn aġenzija ta’intervent u maħżuna fit-territorju ta’ wieħed jew aktar mill-Istati Membri barra l-Istat Membru li taħt il-ġurisdizzjoni tiegħu taqa’ l-aġenzija, jew f’pajjiż mhux membru, jkunu mibjugħa permezz ta’sejħa għall-offerti, għandu jkun iffissat prezz tal-bejgħ minimu, skond il-proċedura msemmija fl-Artikolu 27 tar-Regolament (KEE) Nru 805/68, għal kull Stat Membru jew pajjiż li mhux membru fejn il-prodotti jkunu maħżuna u għal kull prodott.
Artikolu 4
Il-prezzijiet tal-bejgħ tal-prodotti koperti minn dan ir-Regolament għandhom jitħallsu fil-munita ta’ l-Istat Membru taħt il-ġurisdizzjoni tiegħu taqa’ l-aġenzija ta’ intervent li tkun qiegħda żżomm il-prodotti.
Artikolu 5
Għall-finijiet ta’ dan ir-Regolament, il-ġurnata li fiha l-aġenzija ta’ intervent tilqa’ t-talba għall-kuntratt se titqies bħala l-ġurnata li fiha jseħħ il-kuntratt tal-bejgħ.
Artikolu 6
Dan ir-Regolament jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Jgħodd għal dawk il-prodotti maħżuna barra t-territorju ta’ l-Istat Membru li taħt il-ġurisdizzjoni tiegħu taqa’ l-aġenzija ta’ intervent li qiegħda żżomm il-prodotti irrispettivament mid-data li fiha bdiet il-ħażna.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-4 t’Awissu 1977.